மம்தாசு சங்கமிதா

மம்தாசு சங்கமிதா (Mamtaz Sanghamita)  இந்தியாவைச் சேர்ந்த  ஒரு மருத்துவரும் அரசியல்வாதியும் ஆவார். மேற்கு வங்கத்தின் பர்தமான்-துர்காபூர் மக்களவைத் தொகுதியில் இருந்து 16 ஆவது மக்களவையில்  நாடாளுமன்ற உறுப்பினராக இருந்தார். 2014 ஆம் ஆண்டு நடைபெற்ற  இந்திய பொதுத் தேர்தலில் அகில இந்திய திரிணாமுல் காங்கிரசு கட்சியின்  வேட்பாளராகப் போட்டியிட்டு  வெற்றி பெற்றார்.

மம்தாசு சங்கமிதா மேற்கு வங்க சட்டமன்றத்தின் முன்னாள் சபாநாயகரும் முன்னாள் சட்ட அமைச்சருமான மறைந்த சையத் அப்துல் மன்சூர் அபீபுல்லா மற்றும் கல்வியாளரான மக்சூதா  காட்டூன் தம்பதியருக்கு மகளாகப் பிறந்தார்.

தொழிலில் மகளிர் மருத்துவ நிபுணரான இவர், கொல்கத்தா மருத்துவக் கல்லூரி மற்றும் மருத்துவமனையில் மகளிர் மருத்துவத் துறையின் தலைவராக இருந்தார்.

 ஆரம்பகால வாழ்க்கை. 
பர்தமனில் உள்ள நகராட்சி பெண்கள் பள்ளியிலும், கொல்கத்தாவில் உள்ள பிரம்ம பாலிகா சிக்சாலயாவிலும்  பயின்றார். அங்கு நான்கு பாடங்களில் கடிதம் பெற்று முதல் பிரிவில்  தேர்ச்சி பெற்றார். பெத்தூன் கல்லூரியில் மருத்துவத்திற்கு முந்தைய படிப்பை முடித்தார். 1968 ஆம் ஆண்டில் கல்கத்தா மருத்துவக் கல்லூரியில்  மருத்துவத்தில் இளநிலை பட்டம் பெற்றார். இதைத் தொடர்ந்து 1970 ஆம் ஆண்டில் கல்கத்தா பல்கலைக்கழகத்தில்  மகளிர் மருத்துவத்திலும், தில்லி பல்கலைக்கழகத்தில்  மருத்துவத்தில் முதுநிலைப் பட்டமும் பெற்றார்.MyNeta link  இவர் உயர்கல்விக்காக இங்கிலாந்து நாட்டிற்குச்  சென்றார்.

 குடும்பம். 
1975 ஆம் ஆண்டில்  இவர் ஒரு பாரிசுட்டரும் பின்னர் மாநில அரசாங்கத்தில் அமைச்சரவை அமைச்சருமான நூரே ஆலம் சவுத்ரி என்பவரை திருமணம் செய்து கொண்டார்.  இவர்களின் ஒரே மகள் டாக்டர் சபானா ரோசு தேசிய மருத்துவக் கல்லூரியில் இளநிலை மருத்துவம் படித்து உயர் மருத்துவ ஆராய்ச்சியில் ஈடுபட்டுள்ளார்.

 மேற்கோள்கள் 

பகுப்பு:வங்காளப் பெண் அறிவியலாளர்கள்
பகுப்பு:இந்திய மகப்பேறியலாளர்கள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:1946 பிறப்புகள்
பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:இந்திய அரசியல்வாதிகள்